ཚོགས་ཐོག་ནས་བལྟས་ན།ཞིས་ཅིན་ཕིང་གི་གསུང་བཤད་གལ་ཆེན་གྱིས་ཁྱོན་ཡོངས་དང་འཐབ་ཇུས་ཀྱི་མཐོ་ཚད་ནས་མི་རིགས་ལས་དོན་གྱི་བྱེད་ཕྱོགས་དང་བགྲོད་ལམ།རིགས་གཞུང་དང་སྲིད་ཇུས།ལམ་ལུགས་དང་ཁྲིམས་ལུགས།བྱ་བ་དང་ལག་ལེན་བཅས་ཀྱི་གནད་དོན་གལ་ཆེན་གོ་རིམ་ལྡན་པའི་ངང་རྒྱས་བཤད་བྱས་པས།དེ་ནི་བསམ་བློའི་སྟེང་གི་གཏིང་ཟབ་རང་བཞིན་དང་།སྲིད་ཇུས་སྟེང་གི་མངོན་གསལ་རང་བཞིན་འབུར་དུ་ཐོན་པར་བྱས་ཏེ།གནས་བབ་གསར་བའི་འོག་གི་མི་རིགས་ལས་དོན་བཟང་པོར་སྒྲུབ་པའི་རྩ་གནད་རང་བཞིན་གྱི་ཚད་ལྡན་ཡིག་ཆ་ཡིན།ལིས་ཁི་ཆང་གི་གསུང་བཤད་གལ་ཆེན་གྱིས་འབྱོར་འབྲིང་སྤྱི་ཚོགས་ཕྱོགས་ཡོངས་ནས་འགྲུབ་པར་བྱེད་པའི་དམིགས་འབེན་མངོན་འགྱུར་བྱེད་པར་དམ་པོར་དམིགས་ཏེ།མི་རིགས་ས་ཁུལ་མྱུར་དུ་འཕེལ་རྒྱས་སུ་གཏོང་བའི་བྱེད་ཐབས་གལ་ཆེན་དང་བཀོད་སྒྲིག་གལ་ཆེན།ལས་འགན་གཙོ་བོ་བཅས་རབ་དང་རིམ་པ་གཏན་ལ་ཕབ་སྟེ།དེར་དམིགས་སའི་རང་བཞིན་དང་བཀོལ་སྤྱོད་རང་བཞིན་དྲག་པོ་ལྡན།གྲོས་ཚོགས་ཀྱི་དགོངས་དོན་དང་ངོ་བོ་ཁོང་དུ་ཆུད་པར་བྱེད་པ་དང་།ཀྲུང་དབྱང་གི་མི་རིགས་ལས་དོན་སྐོར་གྱི་བྱེད་ཕྱོགས་གལ་ཆེན་གྱིས་བསམ་བློ་དང་ངོས་འཛིན།བྱ་སྤྱོད་བཅས་གཅིག་གྱུར་བྱེད་དགོས།ཁྱབ་ཁོངས་གཙོ་བོ་གནད་ཆེ་སར་བཟུང་སྟེ།མི་རིགས་སོ་སོ་མཉམ་དུ་ཡར་རྒྱས་གོང་འཕེལ་དུ་གཏོང་བའི་འཐབ་ཇུས་དང་བཀོད་སྒྲིག་ཐབས་བརྒྱ་ཇུས་སྟོང་གིས་དོན་ཐོག་ཏུ་འཁྱོལ་བར་བྱེད་དགོས།ཧུར་ཐག་དང་བརྟན་འཇགས་སྒོས་འཕེལ་རྒྱས་སུ་བཏང་སྟེ།མི་རིགས་མཐུན་སྒྲིལ་ལ་ཤུགས་སྣོན་པའི་བྱེད་ཐབས་སྣ་ཚོགས་ངེས་པར་དུ་བཟང་པོར་སྒྲུབ་དགོས།ལོ་རྒྱུས་ཀྱི་འགྲོས་དང་བསྟུན་ནས།མི་རིགས་ལས་དོན་བཅོས་སྐྱོང་བྱ་བ་ཁྲིམས་སྐྱོང་ཅན་དུ་བསྒྱུར་བར་འབད་བརྩོན་བྱེད་དགོས།ཕྱོགས་སོ་སོའི་སྟོབས་ཤུགས་གཅིག་ཏུ་བསྡུས་ནས།གྲོས་ཚོགས་ཀྱི་དགོངས་དོན་ལག་ལེན་མཐར་ཕྱིན་བྱེད་པའི་སྒྲིག་གཞི་དང་ལམ་ལུགས་བཟང་པོ་ཆགས་པར་བྱེད་དགོས་པར་སྙམ།